《夷陵》
宋代·张嵲

吴蜀相持地，江山真险固。
昔闻焚夷陵，今兹但遗堵。
山远欲连天，江宽疑浸树。
左顾渚宫涂，右眺襄阳路。
野迥无居人，荒村但豺虎。
依依念乡井，怆怆悲坟墓。
月淡江风寒，云深楚山暮。
伫立小踟蹰，苍苍归鸟去。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。